สโมสรวอลเลย์บอลบางกอกกล๊าส

สโมสรวอลเลย์บอลบางกอกกล๊าส เป็นสโมสรวอลเลย์บอลอาชีพหญิงในอดีตของประเทศไทย ตั้งอยู่ที่จังหวัดปทุมธานี โดยทีมนี้เคยเข้าแข่งขันในวอลเลย์บอลหญิงไทยแลนด์ลีก มีนักกีฬาวอลเลย์บอลหญิงทีมชาติไทยร่วมทีมหลายคน ได้แก่ พรพรรณ เกิดปราชญ์  จรัสพร บรรดาศักดิ์ และปลื้มจิตร์ ถินขาว ทำหน้าที่เป็นหัวหน้าทีม ปัจจุบันยุบทีมแล้ว

ประวัติสโมสร 
สโมสรวอลเลย์บอล บางกอกกล๊าส ภายใต้การบริหารจัดการของบริษัท บีจีเอฟซี สปอร์ต จำกัด ได้รับการจัดตั้งขึ้นในปี พ.ศ. 2557 ด้วยปณิธานของคณะผู้บริหารที่ต้องการส่งเสริมอาชีพในสายกีฬาในหลากหลายประเภทให้มีความเป็นมืออาชีพและร่วมพัฒนาวงการกีฬาของประเทศให้เติบโตอย่างยั่งยืนให้เป็นที่ยอมรับและสามารถเทียบชั้นในระดับสากล เพื่อบรรลุเป้าหมายสูงสุดนั้น สโมสรวอลเลย์บอลบางกอกกล๊าส จึงถูกวางรากฐานอย่างมั่นคง โดยการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวพร้อมก้าวสู่ความสำเร็จสูงสุดร่วมกัน

โดยการแข่งขันรายการแรกที่สโมสรสโมสรวอลเลย์บอลบางกอกกล๊าส เข้าร่วมในปีแรก คือ วอลเลย์บอลดิวิชั่น 1 (โปรชาเลนจ์) ที่มีรอบการแข่งขันในเดือนกรกฎาคม พ.ศ. 2557 ด้วยผลงานที่โดดเด่น ทีมบางกอกกล๊าสจึงสามารถทำผลงานยอดเยี่ยมได้แชมป์มาครอง และติดอันดับเลื่อนชั้นสู่การแข่งขันถ้วยสูงสุด วอลเลย์บอลไทยแลนด์ลีก 2014-2015 ซึ่งเป็นการสร้างรากฐานที่แข็งแกร่งและมั่นคงประจักษ์ต่อทุกสายตา และเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลบางกอกกล๊าส

ในเดือนพฤษภาคม พ.ศ. 2561 ทางสโมสรได้ประกาศยุติการทำทีมอย่างเป็นทางการ เนื่องจากทางสโมสรได้เล็งเห็นว่านโยบายการสนับสนุนให้เป็นกีฬาอาชีพที่แท้จริงยังไม่ชัดเจน ซึ่งไม่สอดคล้องกับการส่งเสริมการทำธุรกิจกีฬาวอลเลย์บอล และได้โอนสิทธิ์การเข้าร่วมการแข่งขันวอลเลย์บอลไทยแลนด์ลีกในฤดูกาล 2018–19 ให้กับสโมสรวอลเลย์บอลหญิงแอร์ฟอร์ซ

รายชื่อผู้เล่นชุดปัจจุบัน 
ข้อมูลอัปเดต ณ มีนาคม พ.ศ. 2561

เกียรติประวัติและผลงาน

การแข่งขันระดับประเทศ 
 วอลเลย์บอลหญิงไทยแลนด์ลีก 
  ชนะเลิศ (2) : 2014–15, 2015–16
  รองชนะเลิศ (1) : 2016–17
  อันดับที่ 3 (1) : 2017–18
 วอลเลย์บอลไทยเดนมาร์คซูเปอร์ลีก 
  ชนะเลิศ (2) : 2015, 2016
  รองชนะเลิศ (1) : 2017, 2018
 วอลเลย์บอลดิวิชัน 2 (โปรชาเลนจ์) 
  ชนะเลิศ (1) : 2014     
 วอลเลย์บอลอะคาเดมีลีก
  อันดับที่ 3 (1) : 2016

การแข่งขันระดับนานาชาติ 
 วอลเลย์บอลชิงแชมป์สโมสรโลก
 2016 – อันดับที่ 7

 วอลเลย์บอลชิงแชมป์สโมสรเอเชีย
 2015 –  ชนะเลิศ 
 2016 –  อันดับที่ 3

ผลการแข่งขันลีก

โค้ช 
  กิตติพงศ์ พรชาติยิ่งชีพ (พ.ศ. 2557 – 2560)
  ดนัย ทิพย์เสถียร (พ.ศ. 2560 – 2561)

ผู้เล่นนำเข้า

อดีตผู้เล่น 

 ณัฐณิชา ใจแสน
 วิลาวัณย์ อภิญญาพงศ์
 ปวีณ์นุช เรืองรัมย์
 มลิวรรณ ปราบณรงค์
 ฐิตาภา ทองสีดี
 สุทัตตา เชื้อวู้หลิม
 วิรวรรณ สัตยานุชิต
 ปลื้มจิตร์ ถินขาว 
 ธิดารัตน์ เพ็ญวิชัย
 จรัสพร บรรดาศักดิ์
 จุฑารัตน์ มูลตรีพิลา
 พรพรรณ เกิดปราชญ์
 คารีน่า เคร้าเซอ
 วิฑิตา บาลี
 รัศมี สุพะมูล
 ฑิฆัมพร ช้างเขียว
 วรรณา บัวแก้ว
 วนิดา โคตรเรือง
 อนงค์พร พรหมรัด
 อำพร หญ้าผา 

  ซอนย่า มิคิสโควา
  แอนนา มาเรีย สปาโน
  นะโอะโกะ ฮะชิโมะโตะ
  อเล็กซานดรา เซอร์ซิซ
  แอชลีย์ เฟรเซอร์ 
  จอร์แดน สก๊อตต์
  เหงียน ถิ หง็อก ฮวา 
  จัน ธิ ธาน ธุย

อ้างอิง

แหล่งข้อมูลอื่น 
 เว็บไซต์อย่างเป็นทางการ 

บางกอกกล๊าส